polyglot-tagger/wikipedia-language-snippets-filtered huggingface dataset:
ஆஸ்திரேலியாவில் அறியப்பட்ட யுரேனிய வளங்களில் 96% ஆறு இடங்களிலேயே உள்ளது: உலகில் அறியப்பட்ட மிகப்பெரிய யுரேனியப் படுகையான ஒலிம்பிக் அணை, ரேஞ்சர், ஜபிலூக்கா, கூங்கர்ரா, கின்டைர் மற்றும் ஈலிர்ரீ
ஆஸ்திரேலியாவில் அணுமின் நிலையங்கள் ஏதும் இல்லை, எனவே உள்நாட்டுத் தேவையென எதுவுமில்லை. நியூ சௌத் வேல்ஸிலுள்ள லூகாஸ் ஹைட்சில் ஆஸ்திரேலிய உயர்பாய்வு அணுவுலை 1958 முதல் 2007 வரை செயல்பட்டது. திறந்த வெளி ஆஸ்திரேலிய மென்னீர் அணுவுலை என்ற ஆராய்ச்சி உலை லூகாஸ் ஹைட்சில் செயல்படுகிறது.
ஆஸ்திரேலிய யுரேனியம் அகழ்ந்தெடுக்கப்பட்டு மின்னுற்பத்திக்கோ அணுக்கரு இயற்பியல் ஆராய்ச்சிகளுக்கு மட்டுமோ விற்கப்படுகிறது. பெரும்பாலும் எல்லா யுரேனியமும் கடுமையான பன்னாட்டு அணுசக்தி முகமையகம் குறிப்பிடும் பாதுகாப்பு முறைகளிலேயே ஏற்றுமதி செய்யப்படுகிறது.
1948-ல் ஆறு பேரை வேலை ஆட்களாக வைத்துக்கொண்டு முதல் நீரியல் துரப்பணம் இயந்திரத்தை உருவாக்கினார். 1950-ல் இது இயந்திர தயாரிப்பு நிறுவனமாக மாறியது. ஓரு வருடத்திற்குப் பின் இந்த இயந்திரத்தின் நிறம் மஞ்சளாக மாற்றப்பட்டது. 1953 ல் பின் பக்க துாக்கு இயந்திரமாக உருவாக்கப்பட்டது. 1957-ல் ஹைட்ரா டிக்கா என்ற முறையில் அதிக பளு துாக்கும் இயந்திரமாகவும் வேளாண்மை மற்றம் கட்டிட வேலைகளுக்கும் பயன்படுத்தப்பட்டது. 1960-ல் ஜே சி பி நீரியல் இழுவை இயந்திரம் என்ற உருவில் வட அமெரிக்கா சந்தையில் நுழைந்து வெற்றி பெற்றது.1978 ல் பளு இயந்திரமாக உருவெடுத்தது. 1979-ல் இந்தியாவில் காலடி எடுத்து வைத்தது.1991-ல் ஜப்பான் நாட்டு நிறுவனத்தின் கூட்டுடன் உற்பத்தி செய்தது. இரண்டு வருடங்கள் கழித்து அமெரிக்கா கொரியா பிரேசில் ஆகிய நாடுகளில் தனது உற்பத்தியை பெருக்கியது.
ஜே. சி. பேம்போர்டு அகழ்வு நிறுவனம் என்பதன் சுருக்கமே ஜேசிபி நிறுவனம் ஆகும். ஜேசிபி நிறுவனம் 1945 ஆம் ஆண்டு ஜோசப் சிரில் பேம்போர்டு என்பவரால் தொடங்கப்பட்டது. அவரின் பெயரே நிறுவனத்திற்கு சூட்டப்பட்டது. இது கட்டுமானம், விவசாயம், இடிப்புப்பணி, பூமி தோண்டுதல் அல்லது அகழ்வுப் பணிக்கான கனரக வாகனங்கள் தயாரிக்கும் முதன்மை நிறுவனம் ஆகும்.மேலும் இந்நிறுவனம் கட்டுமான இயந்திரங்கள் தயாரிப்பில் உலகின் மூன்றாவது மிகப்பெரிய நிறுவனமாக விளங்குகிறது. மேலும் மேற்கண்ட பணிகளை மேற்கொள்ள 300 வகையான இயந்திரங்களை இந்த நிறுவனம் தயாரிக்கிறது. ஆசியா , ஐரோப்பா, வட அமெரிக்கா, உள்ளிட்ட கண்டங்களில் இருக்கும் 22 தொழிற்சாலைகளில் இருந்து வாகனங்கள் தயாரிக்கப்பட்டு உலகம் முழுவதுமுள்ள 150 நாடுகளில் விற்பனை செய்யப்படுகின்றன.
தெற்கு விரிகுடா உப்புக் குளங்கள் மறுசீரமைப்பு திட்டத்தின் ஒரு பகுதியான இது, அமெரிக்க ஐக்கிய நாடுகளின் மேற்கு கரையோரத்தில் உள்ள மிகப்பெரிய உப்புக் குள மறுசீரமைப்பு திட்டம் ஆகும். பிப்ரவரி 2023 வரை 3,040 ஏக்கர் உப்புக் குளங்கள் மீட்டமைக்கப்பட்டுள்ளன. பல முன்னாள் உப்புக் குளங்கள் காட்டுயிர்களுக்காக மேம்படுத்தப்பட்டுள்ளன. 2016ஆம் ஆண்டு ஏப்ரல் மாதம் பொது மக்களுக்கு புதிய பாதைகள் மற்றும் படகுத்துறை ஆகியவை திறக்கப்பட்டன. விரிகுடா பகுதி சுற்றுச்சூழல் அமைப்பான "சேவ் தி பே" , உவர்ச் சதுப்புநிலத்தின் விளிம்புகளில் அப்பகுதிக்கான நாட்டுத் தாவரங்களை வளர்ப்பதற்கான பணிகளைச் செய்கிறது.
ஈடன் லேண்டிங் சூழலியல் காப்பகம் என்பது ஒரு இயற்கை வளக்காப்பகம் ஆகும். இது ஐக்கிய அமெரிக்காவின் கலிபோர்னியா மாநிலத்திலுள்ள சான் பிரான்சிஸ்கோ விரிகுடாவின் கிழக்குக் கரையில், ஹேவர்ட் மற்றும் யூனியன் சிட்டி நகரங்களுக்கு அருகில் அமைந்திருக்கிறது. கலிபோர்னியாவின் மீன் மற்றும் வேட்டைத் துறையால் இந்தக் காப்பகம் நிர்வகிக்கப்படுகிறது. 5,040 ஏக்கர் பரப்பளவு கொண்ட முன்னாள் தொழில்முறை உப்புக் குளங்கள், தற்போது குறைந்த உவர்ப்புத் தன்மை கொண்ட நீர்வாழ் பறவைகள் வாழ்விடமாக பயன்படுத்தப்படுகின்றது.
இந்த காப்பகத்தின் வடக்கே ஹேவர்ட் பிராந்தியக் கரைப்பகுதி என்னும் பாதுகாக்கப்பட்ட பிராந்திய பூங்காவும், தெற்கே அலமேடா சிறுகுடா பிராந்தியத் தடமும் உள்ளது. டான் எட்வார்ட்ஸ் தேசிய காட்டுயிர் சரணாலயம், கொயோட்டே ஹில்ஸ் பிராந்தியப் பூங்கா ஆகியவை இக்காப்பகத்தின் அருகே தெற்கில் உள்ளது. வடக்குப் பகுதியில் சேன் மத்தேயோ - ஹேவர்ட் பாலமும், ஹேவர்ட் கரைப்பகுதி விளக்க மையமும் உள்ளது. அவ்வப்போது சில நீர்ப்பறவை வேட்டை இங்கு அனுமதிக்கப்படுகிறது. ஆலிவர் உப்பு நிறுவனத்தின் சிதைவெச்சங்கள் இந்தக் காப்பகத்தினுள் உள்ளது.
அரியமங்கலம் தையல்நாயகி அம்மன் கோவில் இந்தியாவின் தமிழ்நாட்டிலுள்ள திருச்சியின் மத்திய பேருந்து நிலையத்தில் இருந்து 6 கிலோமீட்டர் தொலைவில் தஞ்சை செல்லும் சாலையில் உள்ள அரியமங்கலத்தில் இக்கோயில் அமைந்திருக்கிறது.
தேய்பிறை அஷ்டமியில் பைரவருக்கு அபிஷேக ஆராதனைகள் சிறப்பாக நடைபெறுகின்றன. விநாயகப் பெருமானுக்கு, விநாயக சதுர்த்தி மற்றும் சங்கடஹர சதுர்த்தி நாட்களிலும், முருகப்பெருமானுக்கு சஷ்டியின் போதும் பக்தர்கள் திரளாக வந்து ஆராதனைகளில் பங்குபெறுகின்றனர்.
அடுத்துள்ள கருவறையில் அன்னை தையல்நாயகி நான்கு கரங்களுடன் புன்னகை தவழும் இன்முகத்துடன் காட்சி தருகிறாள். அன்னையின் மேல் இரு கரங்களில் தாமரை மலரைத் தாங்கி, கீழ் இரு கரங்களில் அபய, வரத ஹஸ்த முத்திரைகளுடன் அருள்புரிகிறாள்.
இறைவனின் முன் மகாமண்டபத்தில் நந்தியும், பலி பீடமும் அமைந்துள்ளன. மகாமண்டபத்தின் கீழ் திசையில் கால பைரவரும், தெற்கில் சைவக் குறவர்கள் நால்வரும் அருள்பாலிக்க, தேவக் கோட்டத்தின் தெற்கில் தட்சிணாமூர்த்தி வீற்றிருக்கிறார்.
நாகம்மாவுக்கு நாகபஞ்சமி மற்றும் ராகு பெயர்ச்சி நாட்களில், விசேஷ அபிஷேக ஆராதனைகள் நடைபெறுகின்றன. ராகு தோஷ பாதிப்பு உள்ளவர்கள் இந்த சன்னிதிக்கு வந்து அபிஷேக ஆராதனைகள் செய்து பலன் பெறுகின்றனர்.
முகப்பைத் தாண்டியதும் மகாமண்டபம். அர்த்த மண்டபம் நுழை வாசலின் இடதுபுறம் விநாயகரும், வலதுபுறம் முருகப்பெருமான் வள்ளி– தெய்வானையுடனும் அருள்பாலிக்கின்றனர். மகாமண்டப தென் திசையில் துர்க்கை அருள்பாலிக்கிறாள்.
ஆரம்பத்தில் தகரக் கொட்டகையாக இருந்த ஆலயம், தற்போது அழகான ஆலயமாக கட்டப்பட்டு பக்தர்கள் தரிசனம் செய்ய அனைத்து வசதிகளுடன் காணப்படுகிறது. ஆலயம் கீழ்திசை நோக்கி அமைந்துள்ளது.
அன்னையின் தேவக் கோட்டத்தின் வடபகுதியில் ஆஞ்சநேயர் சன்னிதி உள்ளது. ஆலயத்தின் வலதுபுறம் அருள்மிகு வைத்தீஸ்வரன் தனிக்கோவிலில் வீற்றிருந்து பக்தர்களுக்கு அருள்புரிகிறார்.
துர்க்கை அம்மனுக்கு செவ்வாய் மற்றும் வெள்ளிக்கிழமைகளில், ராகு கால நேரத்தில் சிறப்பு பூஜைகள் நடத்தப்படுகின்றன. சித்ரா பவுர்ணமி அன்று ஆலயம் விழாக்கோலம் பூண்டிருக்கும்.
வடக்குப் பிரகாரத்தில் சண்டிகேசுவரருக்கு தனிச் சன்னிதி உள்ளது. கோவிலின் தென் திசையில் நாகம்மாவுக்கும், கருப்பண்ணசாமிக்கும் தனித்தனிச் சன்னிதிகள் இருக்கின்றன.
இவர் பல நாடகங்கள்/மேடை மற்றும் நடனம்/நாடகத் திட்டங்களில் தீவிரமாக ஈடுபட்டிருந்தார். மேடை இசைநாடகத் தயாரிப்புக்களான அக்யூட் பதாம்சே இயக்கிய "எவிதா", யோன் ஜாக்ஸ் பெல்லோ இயக்கிய லவ் இஸ் பெஸ்ட் ரெமிடி", ஏக்துஜே புரொடக்சன்ஸின் ரவி மிஸ்ரா இந்தி மொழியில் இயக்கிய "கதா"வில் நடித்தது மஞ்ச், பாரதி வித்யா பவன்/ பவனின் கலா கேந்த்ரா தியேட்டர் திருவிழாவில் திரையிடப்பட்டு இவர் ஐபிடிஏ சிறந்த நடிகருக்கான விருதையும் வென்றார். இவர் டெஸ்போ தியேட்டர் திருவிழாவிற்கு "க்ரிப்டிக் டெத்" என்ற நாடகத்தையும் இயக்குகிறார். நடிகராவதற்கு முன்னரே ஆஷா போன்ஸ்லே, சோனு நிகம் மற்றும் ஆமிர் கான் போன்ற பாலிவுட் பிரபலங்களுடன் பல மேடை நடன நிகழ்ச்சிகளை இயக்கி இருக்கிறார். ராஜு கானுடன் இணைந்து பல பாலிவுட் திரைப்படங்களுக்கு துணை நடனக் கலைஞராகவும் பணியாற்றியுள்ளார். எம்.எஸ்.சுப்புலக்ஷ்மிக்கு அஞ்சலி செலுத்தும் ஒரு ஆல்பத்திலும் அவருக்கு மரியாதை செலுத்தும் விதமாக நடனமாடியுள்ளார். 9/11 அன்று நிகழ்ந்த உலக வர்த்தக மையத் தாக்குதல்களின் பின் நடைபெற்ற சமாதான கச்சேரி நிகழ்ச்சியிலும் பங்கேற்றார்.
இந்தியா முழுவதும் பல்வேறு மேடைக் கச்சேரிகளில் பங்கேற்றுள்ளார். மேலும் அமெரிக்க மற்றும் ஐரோப்பாவில் பல நடன நிகழ்ச்சிகளிலும், மேடை நாடகங்களிலும், திரையரங்கு காட்சிகளிலும் நடித்துள்ளார். இதற்கென ஐரோப்பா முழுவதும் சுற்றுப்பயணம் மேற்கொண்டுள்ளார். பல இந்திய-ஜெர்மன் மற்றும் இந்திய-பிரான்ஸ் நடனங்களிலும், மேடை நாடக நிகழ்ச்சியிலும் நடித்துள்ளார். அவ்வகையில் பல விருதுகளையும் கௌரவங்களையும் வென்றுள்ளார்.
மும்பையில் உள்ள கிஷோர் நமித் கபூர் நடிப்பு நிறுவனத்தில் முறையான நடிப்புப் பயிற்சியும் பெற்றுள்ளார். சினிமாவில் நடிப்பதற்கென ஸ்டண்ட், சண்டை மற்றும் ஜிம்னாஸ்டிக்ஸ் பிரிவுகளிலும் இவர் பயிற்சி பெற்றுள்ளார்.
தென்னிந்தியாவில் உள்ள தமிழ்த் திரைப்படங்களில் முதன்மைக் கதாநாயகனாக நடிக்க ஆரம்பித்தார். 2007இல் வெளியான ஆர்.டி.நேசன் இயக்கிய முருகா என்ற திரைப்படம் இவரது முதல் படமாக இருந்தது. அதன் பிறகு கனகு இயக்கிய பிடிச்சிருக்கு திரைப்படம் 2008 பொங்கலுக்கு வெளியானது. இவர் லால் ஜோஸ் இயக்கிய முல்லா என்ற மலையாளப் படத்தில் ஒரு பாடலுக்கு கேமியோ செய்துள்ளார். ராஜன் மாதவ் இயக்கும் உலா திரைப்படம் தற்போது இவரது வசம் உள்ளது. இப்படத்தில் சலீம் என்ற கதாப்பாத்திரத்தில் வில்லனாகத் தோன்றுகின்றார். இவர் நடித்து 2015இல் பிரியமுடன் பிரியா என்ற பெயரில் தமிழ்-தெலுங்கு ஆகிய இரு மொழிப்படம் திரில்லர் படமாக வெளிவந்தது. கனிகபுரம் சந்திப்பில் என்ற இலகுவான நகைச்சுவை, காதல் கலந்த காமெடித் திரைப்படமும், 2015இல் வெளிவந்தது. வானம் பார்த்த சீமையிலே என்று தற்காலிகமாக பெயரிடப்பட்ட படத்தில் கரடுமுரடான கிராமத்து கதாப்பாத்திரத்தில் நடித்து வருகிறார்.
டி. எஸ். கதிர்வேல் பிள்ளை என்ற நடனக் கலைஞரின் இளைய சீடரான இவர் தன் நான்காம் வயதில் பரதநாட்டியம் பயின்றார். மேற்கத்திய நடனமான ஜாஸ் மற்றும் பாலே நடனங்களிலும் பயிற்சி பெற்றுள்ளார். மேலும் இவர் கன்னிங்ஹாம் ஸ்கூல் நிறுவனத்தில் நடன இயக்குநர்களிடையே பயிற்சி பெற்ற ஏஸ் நடனக்கலைஞர்களான டெரன்ஸ் லூயிஸ், ரெமோ டி'சோசா ஆகியோருடன் இணைந்து பணியாற்றியுள்ளார். இளம் வயதில், இவர் ராமானந்த சாகரின் தொலைக்காட்சித் தொடரான 'ஸ்ரீ கிருஷ்ணா'வில் பால்ய வயது கிருஷ்ணாவின் கதாப்பாத்திரத்தில் நடித்து, அதற்காக ஆப்ட்ரான் நிறுவனத்திடமிருந்து சிறந்த குழந்தை நட்சத்திர நடிகர் விருதும் பெற்றார். இத்தொடர் 1994-95இல் தூர்தர்ஷனில் ஒளிபரப்பப்பட்டது. மகாராஷ்டிராவின் மாநில அரசிடமிருந்து நடனத்துறையில் நிபுணத்துவம் பெற்றமைக்காக நிருத்யா மயூர் விருது பெற்றார்.
நடுத்தர குடும்பத்தில் ஆர்.பாலகிருஷ்ணன் மற்றும் ராதா ஆகியோருக்குப் பிறந்த அசோக்கின் மூத்த சகோதரர் அருண் ஆவார். இள வயதில் அசோக் மகாராஷ்டிர மாநிலத்தில் மும்பையில் வளர்ந்தார். அசோக், வித்யா விஹார் பாத்திமா உயர்நிலைப்பள்ளியிலும், மும்பையின் முலுந்து பகுதியில் உள்ள வாணி வித்யாலயாவிலும் பள்ளிப்படிப்பை நிறைவு செய்தார். மும்பை செயின்ட் சேவியர் கல்லூரியில் சமூகவியல், உளவியல் மற்றும் ஹிந்தி இலக்கியத்தில் முதுகலைப் பட்டங்கள் பெற்றார்.
அசோக் தமிழ்நாட்டில் தஞ்சாவூர் மாவட்டம், திருவையாற்றில் 12 டிசம்பர் 1981இல் பிறந்தவர். இவர் தமிழ்த் திரைப்பட நடிகர் ஆவார்.
1773 வாக்கில், கிழக்கு இந்தியா கம்பெனி மோசமான நிதி நெருக்கடியில் இருந்தது. பிரிட்டிஷ் சாம்ராஜ்யத்திற்கு இந்த நிறுவனம் முக்கியத்துவம் கொடுத்தது, ஏனெனில் இது இந்தியாவில் ஒரு ஏகபோக வர்த்தக நிறுவனமாக இருந்தது, கிழக்கிலும் பல செல்வாக்குள்ள மக்கள் பங்குதாரர்களாக இருந்தனர். நிறுவனம் ஏகபோகத்தை பராமரிக்க அரசாங்கத்திற்கு ஆண்டுதோறும் £ 400,000 சமமான ஆனால் அமெரிக்காவிற்கு தேயிலை விற்பனையின் இழப்பு காரணமாக 1768 ஆம் ஆண்டு முதல் தனது கடமைகளை நிறைவேற்ற முடியவில்லை. அமெரிக்காவின் அனைத்து தேயிலைகளில் 85% டச்சு தேநீரைக் கடத்தியது. இங்கிலாந்தின் வங்கிக்கும், அரசாங்கத்திற்கும் கிழக்கு இந்தியா கம்பெனி பணம் கொடுத்தது: பிரிட்டிஷ் கிடங்கில் 15 மில்லியன் பவுண்டுகள் தேயிலை தேய்த்து, இந்தியாவிலிருந்து இன்னும் கூடுதலான வழியைக் கொண்டிருந்தது.
கம்பெனி வர்த்தக நோக்கங்களுக்காக இந்தியாவின் பெரிய பகுதியை எடுத்துக் கொண்டது மற்றும் அதன் நலன்களைப் பாதுகாக்க ஒரு இராணுவத்தைக் கொண்டிருந்தது. இந்தியாவின் தேசிய முக்கியத்துவம் வாய்ந்ததாக இருந்ததால், அரசாங்கத்தின் கட்டுப்பாட்டிற்குள் நகர்வதைத் தொடர்ந்ததால், அரசு நிறுவனங்களுக்கு பயிற்சி அளிக்கப்படவில்லை. நிறுவனத்தின் பங்குதாரர்கள் இந்த சட்டத்தை எதிர்த்தனர். அதன் நிதி பிரச்சினைகள் இருந்தபோதிலும், கிழக்கு இந்திய கம்பெனி இன்னும் பாராளுமன்றத்தில் ஒரு சக்திவாய்ந்த பரப்புரை குழு.
1773 ஆம் ஆண்டின் ஒழுங்குபடுத்தும் சட்டம் இந்தியாவில் கிழக்கு இந்திய கம்பெனி ஆட்சிமுறையை நிர்வகிப்பதற்காக கிரேட் பிரிட்டனின் நாடாளுமன்ற சட்டமாக இருந்தது.கம்பனியின் விவகாரங்களுக்கான கவலைகளுக்கு இந்த சட்டம் ஒரு நீண்டகால தீர்வாக இருக்கவில்லை; எனவே, பிட்ஸ் இந்தியா சட்டம் பின்னர் 1784 ல் மேலும் தீவிர சீர்திருத்தமாக இயற்றப்பட்டது.
லார்ட் நோர்த் ஒழுங்குமுறை சட்டத்தின் மூலம் கிழக்கு இந்திய கம்பெனி நிர்வாகத்தை சீராக்க முடிவு செய்தார். இது இந்தியாவின் இறுதியில் அரசாங்க கட்டுப்பாட்டிற்கு முதல் படியாகும். இந்த சட்டம், கிழக்கு இந்திய கம்பனியின் மேற்பார்வை பணிக்கான ஒரு அமைப்பை அமைத்தது.
சட்டத்தின் வரையறுக்கப்பட்ட கம்பெனி 6 சதவீதத்திற்கு டிவிடென்ஸ் செலுத்தும் வரை ஒரு £ 1.5 கடன் நிறைவேற்றப்படும் வரை நான்கு ஆண்டுகளுக்கு இயக்குனர்களின் நீதிமன்றம் தடைசெய்யப்பட்டது.
பிளாஸ்டிக் தயாாிப்பிற்கு ஏற்ற 'பீனால்கள்' போன்ற மற்றப் பயனுள்ள பொருள்களைப் பெறலாம். லிக்னைட்டை வாயு மயமாக்குவதன் மூலம் அம்மோனியம் சல்பேட் யூாியா பாேன்ற உரங்களைத் தயாாிக்கலாம். தென் ஆற்காடு லிக்னைட், மின் காப்பீடுகள், அச்சுமைகள், பெயிண்டுகள், வார்னிஷ்கள் போன்ற பல தொழில்களில் பயன்படுத்தக்கூடிய 'மோண்டன் மெழுகினையும்' சிறிதளவு கொண்டுள்ளது. எல்லாவற்றையும் விட இந்த லிக்னைட், இரும்புத்தாதுக்களைத் தீயகம் நீக்கும் முறையில் குறைத்து இரும்பு தயாாிக்க ஏற்றவாறு உள்ளதாகக் கண்டுபிடிக்கப்பட்டுள்ளது. ஆகவே இதைப் பயன்படுத்திச் சேலத்து மேக்னடைட் தாதுக்களிலிருந்து இரும்பை உருக்கி எடுக்க ஏற்பாடுகள் நடந்து வருகின்றன.
டைமெதிலமீன் 2 என்ற மூலக்கூறு வாய்ப்பாட்டை உடைய கரிமச் சேர்மம் ஆகும். இந்த ஈரிணைய அமீன் ஒரு நிறமற்ற, எளிதில் தீப்பற்றக் கூடிய, அமோனியாவைப் போன்ற மணமுடைய வாயுவாகும். டைமெதிலமீனானது, பொதுவாக வணிக நோக்கில் நீரில் கரைக்கப்பட்ட 40% கரைசலாக எதிர்கொள்ளப்படுகிறது. 2005 ஆம் ஆண்டில் 270,000 டன்கள் அளவுக்கு தொழிற்துறை உற்பத்தி இருந்தது. ஆனால், இச்சேர்மம் இயற்கையாகவும் காணப்படுகிறது.
டைமெதிலமீனானது அமிலங்களுடன் வினை புரிந்து டைமெதிலமீன் ஐதரோகுளோரைடு உப்பு போன்ற உப்புக்களைத் தருகின்றன டைமெதிலமீன் ஐதரோகுளோரைடின் உருகு நிலை 171.5 ஆக உள்ளது. டைமெதிலமீனானது. மெதனால் மற்றும் அமோனியாவின் வினைவேகமாற்றி முன்னிலையிலான வினையில் அதிக அழுத்தம் மற்றும் வெப்பநிலைகளில் தயாரிக்கப்படுகிறது:
இந்த மூலக்கூறு ஒரு நைட்ரசன் அணுவுடன் இரண்டு மெதில் பதிலிகளையும் ஒரு புரோட்டானையும் ாண்டுள்ளது. டைமெதிலமீன் ஒரு வலிமை குறைந்த காரமாகும். இதன் அம்மோனியம் உப்பின் (3-2+-3 மதிப்பானது 10.73 ஆக உள்ளது. இந்த மதிப்பானது. மெதிலமீன் மற்றும் டிரைமெதிலமீன் இவற்றின் மதிப்புகளை விட அதிகமானது.
டைமெதிலமீனானது விலங்குகள் மற்றும் தாவரங்களில் மிகுதியாகப் பரவிக் காணப்படுகிறது. மேலும், பலவிதமான உணவுப் பொருட்களிலும் ஒரு கிலோவிற்கு ஒரு சில மில்லிகிராம் என்ற அளவில் காணப்படுகிறது.
ஆற்றுப் படுக்கையின் வீழ்ச்சி முதல் 72 கி.மீ. க்கு மென்மையாக உள்ளது. அந்தக் கட்டத்திற்குப் பிறகு, நதி நீர்வீழ்ச்சி மாகோட்டில் 183 கிமீ வீழ்ச்சியடைந்து, மாகோட்டு அருவியாகிறது. பின்னர் ஆற்றில் ஆழமான பள்ளத்தாக்கில் நதி ஓடுகிறது. நதிக்கு பிறகு ஆற்றில் சேருகிறது. அன்கோலா நகரிலிருந்து 11 கிமீ தொலைவில் உள்ள கணகுவள்ளி, பெல்லம்பரிலிருந்து 4 கிலோமீட்டர் தொலைவில் உள்ளது. வடகன்னட மாவட்டத்தின் மற்றொரு புதிய தங்குமிடம் உள்ளது. கோகர்ணா நகரம் கங்கவல்லி சாலையில் மற்றொரு திசையில் 4 கி.மீ. தொலைவில் உள்ளது. தார்வாடு, வடகன்னட மாவட்டங்களில் இந்த நதி ஓடுகிறது. ஆற்றின் பாதையில் அடர்ந்த பசுமையான, செம்பசுமையான காடுகள் உள்ளன.
கங்கவள்ளி ஆறு, பெட்டி நதி என்றும் அழைக்கப்படுகிறது. மேற்குத் தொடர்ச்சி மலைகளிலிருந்து தார்வாடுக்குத் தெற்கே சல்மலாவாக உருவாகிறது. இது மேற்கு திசையில் பாய்ந்து கங்கை ஆலயத்திற்குப் பிறகு அரபிக் கடலில் கலக்கின்றது. இங்கு இந்த ஆறு கங்கவள்ளி என்றழைக்கப்படுகின்றது. இப்பகுதியில் உள்ள கிராமம் கங்கவள்ளி ஆகும். இந்த 69 கி.மீ. தொலைவு வரை மேற்காகவும் பிறகு தெற்காகவும் பாய்கின்றது. இதன் நீர்ப்பாசனப் பகுதிகளின் பரப்பளவு 3,574 சதுர கி.மீ. ஆகும்.
கங்கவள்ளி ஆறு என்பது இந்தியாவின் கருநாடக மாநிலத்தின் மேற்குப் பகுதியில் உருவாகி மேற்கு நோக்கிப் பாயும் பல சிறிய ஆறுகளில் ஒன்றாகும். தேசிய நெடுஞ்சாலை 17 இல் ஓசூர் பாலம் கங்கவள்ளி ஆற்றின் மீது கட்டப்பட்ட பாலமாகும். இந்நெடுஞ்சாலை அன்கோலா, கும்டா பகுதிகளைப் பிரித்து வடகன்னட மாவட்டத்தையும், தார்வாடு, மங்களூரு பகுதிகளையும் இணைக்கிறது.
காலையில், ஈரப்பதம் ஆண்டின் பெரும்பாலான நேரங்களில் 75% அளவை விட அதிகமாக உள்ளது. மழைக்கால மாதங்களில் ஈரப்பதம் சுமார் 60% அளவாக உள்ளது. ஈரப்பதமான மாதங்களில் , பிற்பகுதியில் ஈரப்பதம் 35% அளவுக்கும் குறைவாக உள்ளது.
கங்கவள்ளி ஆற்றுப் படுகையில் உள்ள முதன்மையான மண் செம்மண் ஆகும். இவை சிவப்பு முதல் பழுப்பு நிறமாக இருக்கும். இங்கு காணப்படும் பல்வேறு வகையான மண்ணாக தங்க மணலும் களிமண்ணும் அமைகிறது.
ஏப்ரல் பொதுவாக வெப்பமான மாதமாக உள்ளது. சராசரி அன்றாடப் பெரும அளவாக 36செ வெப்பநிலையும் 22 செ வெப்பநிலை அன்றாடச் சிறும அளவாகவும் உள்ளது.
கேரள மாநிலத்தின் ஆவணப்படத் தயாரிப்பாளர் சிவக்குமார் கிளின்ட்டின் வாழ்க்கையையும் அவரது படைப்புகளையும் ஒரு ஆவணப்படமாகத் தயாரித்தார். அது சர்வதேச திரைப்பட விழாக்களில் திரையிடப்பட்டது. பிரேசில் நாட்டில் தங்கியிருந்த ஹாலிவுட் நடிகர் கிளின்ட் ஈஸ்ட்வுட்டுக்குத் திரையிட்டுக் காண்பிக்கப்பட்டது. அத்திரைப்படத்தால் மனம் நெகிழ்ந்த அவர், தன் கைப்பட கிளின்ட்டின் பெற்றோருக்கு ஆறுதல் கடிதம் எழுதினார்.
மூன்று வயதிலிருந்து கிளின்ட் ஓவியம் வரைதல் மற்றும் வண்ணம் தீட்டுவதில் மிகுந்த ஆர்வம் செலுத்தினார். தனது ஐந்தாவது வயதில் அவர் ஒரு முழுமையான ஓவியராக வளர்ச்சி பெற்றிருந்தார். இந்துக்களின் பண்டிகைகளை வரைவதில் அவர் ஆர்வம் கொண்டிருந்தார். தனது ஐந்து வயதில் கேரளாவில் நடத்தப்பட்ட 18 வயதுக்கு உட்பட்டோருக்கான ஓவியப் போட்டியில் முதல் பரிசு பெற்றார்.
எட்மண்ட் தாமஸ் கிளின்ட் இந்தியாவின் கேரள மாநிலத்திலுள்ள கொச்சியில் 1976, மே 19 அன்று பிறந்தார். அவருடைய பெற்றோர் எம்.டி.ஜோஸப்புக்கும் சின்னம்மா ஜோஸப்புக்கும் கிளின்ட் ஒரே மகன் ஆவார். அவருடைய தந்தை எம்.டி.ஜோஸப், ஆலிவுட் நடிகர் கிளின்ட் ஈஸ்ட்வுட்டின் தீவிர ரசிகராக இருந்ததால் தன் மகனுக்கு கிளின்ட் என்று பெயரிட்டார்.
'கிளின்ட் நிறங்களுடே ராஜகுமாரன்' என்னும் வாழ்க்கை வரலாறு 'செபாஸ்டின் பள்ளித்தோட்' என்பவரால் எழுதப்பட்டது. கிளின்ட்டின் வாழ்க்கை வரலாற்றை மையப்படுத்தி 2007 ம் ஆண்டு 'ஆனந்த பைரவி' என்னும் மலையாளப்படம் தயாரிக்கப்பட்டது.
கிளின்ட்டுக்கு இரண்டு வயதானபொழுது அவரது இரு சிறுநீரகங்களும் பழுதடையத் தொடங்கின. தன் மகனைப் பள்ளிக்கு அனுப்ப இயலாத அவருடைய தந்தை வீட்டிலேயே அவருக்குக் கல்வி கற்பிக்கத் தொடங்கினார்.
மருத்துவர் குருசாமி அறுவை மருத்துவத் தேர்ச்சிக்கென சிப்பர் பீல்டு என்ற தங்கப் பதக்கம் பெற்றார். 1910 ஆம் ஆண்டு கதிரியக்கத் துறையில் சிறப்புப் பயிற்சியை டேராடூன் சென்று பெற்றார். 1916 ஆம் ஆண்டு மருந்தர் நிலைக்கு உயர்ந்தார். 1920 ஆம் ஆண்டு எம்.டி பட்டம் பெற்ற முதல் தமிழர் என்ற சிறப்பு பெற்றார். இதே ஆண்டு மருத்துவர் குருசாமி மெட்டீரியா மெடிக்கா என்ற மருத்துவ நூலின் பொறுப்பை ஏற்ற முதல் இந்தியர் என்ற சிறப்பைப் பெற்றார். சென்னைப் பொது மருத்துவமனையின் தலைமை மருத்துவர் பொறுப்பேற்ற முதல் இந்தியரும் இவரே.
மருத்துவர் குருசாமி மைசூரில் பள்ளிக்கல்வியை முடித்தார். உயர்நிலைப் பள்ளிப்படிப்பை சீரங்கப்பட்டணத்து பள்ளியில் படித்தார். பெங்களூர் சென்டிரல் கல்லூரியில் தன் இளங்கலைப் பட்டப்படிப்பையும், சென்னை மருத்துவக் கல்லூரியில் மருத்துவப்படிப்பும் பயின்றார். இராசகோபாலாச்சாரி இவரது கல்லூரி நண்பராவார்.
மருத்துவர் குருசாமி, கருநாடக மாநிலத்தில் பெங்களூரு அருகில் உள்ள நீலமங்கலா என்ற சிற்றூரில் பிறந்தார். இவர் 1880 ஆம் ஆண்டு நவம்பர் மாதம் ஏழாம் தேதி பிறந்தார்.இவருடைய பெற்றோர் இராமசாமி முதலியார்; துர்கா அம்மையார் ஆவர்.
மருத்துவர் குருசாமி அல்லது எம். ஆர். குருசாமி முதலியார் என்பவர் 20 ஆம் நூற்றாண்டின் முதற்பாதியில் சென்னையில் மருத்துவராகப் பணியாற்றியவராவார்.
சூலை 1, 2001 முதல் சூலை 15, 2003 முடிய, சேலம் மாவட்ட ஆட்சியராக இருந்தார். தஞ்சாவூர் மாவட்ட ஆட்சியராக, மே 29, 2004 முதல் சனவரி 10, 2005 முடிய பணியாற்றினார். அக்காலகட்டத்தில்தான், இந்தியப் பெருங்கடலில் உருவான ஆழிப்பேரலையானது தமிழ்நாட்டை திசம்பர் 26, 2004 அன்று தாக்கியது. பாதிப்புக்குள்ளான தஞ்சாவூர் மாவட்டத்தில் நிவாரண நடவடிக்கைப் பணிகளை ஒருங்கிணைத்தார். அப்பேரிடர் மீட்பு நடவடிக்கைகள் மற்றும் நிவாரண உதவிகள் ஆகியவற்றைத் திறம்பட கையாண்ட அவரது செயல்திறம் பரவலான பாராட்டைப் பெற்றது. இக்காலகட்டத்தில், மிகுந்த பாதிப்புக்குள்ளான நாகப்பட்டின மாவட்டத்தில் பேரிடர் மீட்பு நடவடிக்கைகள் தொய்வாக நடைபெற்றுக் கொண்டிருந்தன. ஆதலால், இராதாகிருட்டிணன் சனவரி 10, 2005 அன்று அங்குப் பணியமர்த்தப்பட்டார். நாகப்பட்டின மாவட்டத்தில் மே 16, 2006 முடிய சேவையாற்றினார். பேரிடர் மீட்பு மற்றும் நிவாரண நடவடிக்கைகளைத் துரிதப்படுத்தும் விதமாக மாவட்டம் முழுவதும் பல்வேறு நிவாரண முகாம்களை ஏற்படுத்தினார்.
இராதாகிருட்டிணன், இந்திய ஆட்சிப் பணிக்கான தேர்வுகளைச் சிறப்பாக நிறைவு செய்தார். பின்னர், 1992 ஆம் ஆண்டில் இந்திய ஆட்சிப் பணிக்காக தேர்வு செய்யப்பட்டார். தொடக்க நிலை பயிற்சிக்குப் பிறகு, இவர் 9 ஆகத்து 1994 அன்று, தூத்துக்குடி மாவட்ட துணை ஆட்சியராகப் பணி நியமனம் செய்யப்பட்டார். 1996 முதல் 1999 வரை தமிழக அரசின் நிதித்துறையின் துணைச் செயலராகப் பணியாற்றினார். மார்ச் 1999 முதல் மார்ச் 2000 முடிய குடும்ப நலம் மற்றும் பேணுதல் துறையின் துணைச் செயலராகவும் செயல்பட்டார். சூலை 2001 இல் சேலம் மாவட்ட ஆட்சியராக நியமனம் செய்யப்படுவதற்குமுன்பு, மார்ச் 2000 இலிருந்து சென்னை மாவட்டத்தில் மாவட்ட நிர்வாகம் மற்றும் நில வருவாய்த் துறையில் பணிபுரிந்தார்.
ஜெ. இராதாகிருட்டிணன் , ஓர் இந்திய அரசு ஊழியர் மற்றும் நிர்வாகி ஆவார். இவர், நாகப்பட்டினம் மற்றும் தஞ்சாவூர் ஆகிய மாவட்டங்களில் 2004 ஆம் ஆண்டு இந்தியப் பெருங்கடலில் ஏற்பட்ட நிலநடுக்கம் மற்றும் ஆழிப்பேரலை நிகழ்வுகளுக்குப் பிறகு, முக்கியப் பங்காற்றி நிவாரணப் பணிகளைத் துரிதப்படுத்திச் செய்தமைக்காக நன்மதிப்பைப் பெற்றவர்.
இராதாகிருட்டிணன் 16 செப்தம்பர் 1966 அன்று சென்னை, இந்தியாவில் பிறந்தார். கான்பூர், சண்டிகர், நாசிக் மற்றும் தியோலலி ஆகிய பள்ளிகளில் கல்வி பயின்றார். பெங்களூருவில் கால்நடை அறிவியல் பாடத்தில் முதல் வகுப்பில் தேர்ச்சிப்பெற்று பட்டம் பெற்றார். இவர் கால்நடை அறிவியல் இல் முதுகலைப் பட்டம் பெற்றிருந்தார்.
அருப்புக்கோட்டை ஆயிரங்கண் மாரியம்மன் கோவில் வடக்கு நோக்கிய வண்ணம் கட்டப்பட்டுள்ளது. கோவிலின் பின்புறம் ஒரு தெப்பக்குளம் அமைந்துள்ளது. எனவே இக்கோவில் தெப்பக்குள ஆயிரங்கண் மாரியம்மன் கோவில் என வழங்கப்படுகிறது. கோவிலின் முன்புறம் பலிபீடம், கொடிக்கம்பம், சிம்ம வாகனம் ஆகியவை வரிசையாக அமைந்துள்ளன. அடுத்து முக மண்டபம் காணப்படுகிறது. அடுத்து மகாமண்டபமும், தொடர்ந்து அர்த்த மண்டபமும், கருவறையும் அமைந்துள்ளன. கருவறையில் மாரியம்மன் திரிசூலத்துடன் நின்றவாறு உள்ளார். அம்மனுக்கு இடப்புறம் விநாயகர் பீடம் ஒன்று உள்ளது. இங்கு உயிர்ப்பலி இடுதல் வழக்கம் இல்லை. மாறாக இங்கு வரும் பக்தர்களுக்கு அன்னதானம் வழங்கப்படுகிறது.
பொங்கல் அன்று சரியாக நள்ளிரவில் ஆயிரங்கண் மாரியம்மனுக்கு சிறப்பு ஆராதனைகள் தொடங்கும். புது ஆடை உடுத்தி, அலங்காரங்களும் ஆபரணங்களும் சாத்தி அம்மனை அலங்கரித்து, நைவேத்திய படையலும் இட்டு, தூப தீபம் காட்டி முடித்து, அர்த்த மண்டபக் கதவை அடைத்துவிடுவார்கள். அதனைத் தொடர்ந்து கோவில் பூசாரி வேப்பிலையைக் கையில் ஏந்தியபடி, உள்பிராகாரத்தை ஒருமுறை வலம் வருவார். கையிலுள்ள தேங்காயை அர்த்தமண்டப வாசல்படியில் சிதறுகாய் உடைப்பார். அப்போது சாத்திவைக்கப்பட்டிருக்கும் அர்த்த மண்டபக் கதவுகள் இரண்டும் திறந்து அந்த ஆயிரங்கண் மாரியம்மனின் காட்சி கோவிலைச் சுற்றிக் கூடி நிற்கும் மக்களுக்குக் கிட்டும்
சித்திரைப் பொங்கல் விழா பன்னிரெண்டு நாள்கள் கொண்டாடப்படுகிறது. கொடியேற்ற நிகழ்ச்சியுடன் விழா தொடங்குகிறது. தினந்தோறும் மாலையில் கோவில் கலையரங்கில் சமயம் தொடர்பான பல்சுவை நிகழ்ச்சிகள் நடைபெறும். எட்டாம் திருவிழாவை ஒட்டி அன்று மாலையில் கோவில் முன்பாக பொங்கல் வைத்து வழிபடும் நிகழ்ச்சியில் நூற்றுக்கணக்கன பெண்கள் கலந்துகொள்வர்.
மாதந்தோறும் கடைசி வெள்ளியில் குத்துவிளக்கு பூசை, மார்கழி தனுர் பூசை, தைப்பொங்கல், நவராத்திரி போன்ற பல்வேறு விழாக்கள் இக்கோவிலில் ஆண்டு முழுவதும் கொண்டாடப்பட்டு வருகின்றன. சித்திரை மாதத்தில் நடைபெறும் பொங்கல் விழா இங்கு சிறப்பாக நடக்கிறது.
ஆயிரங்கண் மாரியம்மன் கோவில், விருதுநகர் மாவட்டம், அருப்புக்கோட்டை நகரின் மேற்கில் பாவடித்தோப்பு என்னுமிடத்தில் அமைந்துள்ளது. ஏறத்தாழ நூறு ஆண்டுகளுக்கு முன்பு மாரியம்மனுக்கு எழுப்பப்பட்டக் கோயிலாகும்.
இந்த நகரம் நாட்டின் பிற பகுதிகளைச் சேர்ந்த பல பழங்குடி சமூகங்களையும், பிற சமூகங்களையும் கொண்டுள்ளது. கர்பிஸ், ரெங்மா, திமாசா கச்சாரி, திவா கச்சாரி, போடோ கச்சாரி, கரோ கச்சாரி, ரபா ஆகியவை மாவட்டத்தின் முக்கிய பழங்குடியினர்களாக உள்ளனர். நகரில் அவர்களுக்கு மத்தியில் அமைதியான மற்றும் இணக்கமான சகவாழ்வு பேணப்படுகின்றது. இந்த நகரில் கோயில்கள், தேவாலயங்கள், மசூதிகள் மற்றும் ஒரு குருத்வாரா என்பவைகள் காணப்படுகின்றன. இந்த நகரம் அனைத்து முக்கிய பண்டிகைகளும் கொண்டாடப்படுகின்றன. ரோங்கர் , புஷு-டிமா , வாங்கலா , பிஹு , சிக்புய்-ருய், கிறிஸ்துமஸ் , துர்கா பூஜை , தீபாவளி , பைக்கோ மற்றும் பிற விழாக்கள் மிகுந்த மகிழ்ச்சியுடன் கொண்டாடப்படுகின்றன.
திபு என்ற வார்த்தைக்கான பொருள் திமாசா மொழியில் வெள்ளை நீர் என்பதாகும். திமாசா மொழியில் தி என்றால் நீர் என்றும், பு என்றால் வெள்ளை என்றும் பொருள்படும். வரலாற்று ரீதியாக திபுவில் உள்ள நீரோடை மழைக்காலத்தில் அதிக அளவு வண்டலைக் கொண்டு செல்வதால் வெள்ளை நிறத்தில் காட்சியளிக்கின்றது. அதனால் வெள்ளை நீர் பெயரை பெற்றதாக கருதப்படுகின்றது.
திபுவின் மக்கட் தொகையில் 13% வீதமானோர் 6 வயதுக்குட்பட்டவர்கள். திபுவில் வாழும் முக்கிய பழங்குடி சமூகங்கள் கர்பி , திமாசா கச்சாரி , போடோ கச்சாரி , கோச் கச்சாரி , கரோ கச்சாரி , ரெங்மா நாகா மற்றும் ரபா என்பனவாகும்.
இது சந்தையின் புறநகரில் புதிதாக கட்டப்பட்ட தோட்டம். இது பூங்கா, சிறுவர் பூங்கா மற்றும் ஒரு திறந்த நிலை அரங்கம் ஆகியவற்றைக் கொண்டுள்ளது.
திபு என்பது இந்தியாவின் அசாம் மாநிலத்தில் உள்ள கர்பி ஆங்கலாங்கு மாவட்டத்தின் தலைமையகம் ஆகும். இந்த நகரம் பிரபலமான சுற்றுலா மலைவாசஸ்தலமாகும்.
அவரது விக்கிபீடியா பயனர்பெயர், கோவ்ஃப், "கிங் ஆஃப் ஆல் வெக்ஸ்ட் ஃபேன்ஸ்" என்பதன் சுருக்கபெயராகதான் தன் பெயரை தேர்ந்தெடுத்தார், இது 1990 களில் ”வெக்ஸ்ட்” என்ற சித்திரக்கதை புத்தகத்திற்காக நாப் நுழைந்த ஒரு போட்டியினையும் குறிக்கிறது. ஜார்ஜ் ஆர்வெல், பற்றிய விக்கிபீடியாவின் நூல் பட்டியலில் நாப் ஒரு குறிப்பிடத்தக்க பங்களிப்பாளராக இருந்தார், மேலும் விக்கிபீடியாவின் வகைப்படுத்துதல் மூலம் ஆல்பங்களை வகைப்படுத்துவது சம்பந்தப்பட்ட பல திருத்தங்களையும் அவர் செய்துள்ளார். 2012 ஆம் ஆண்டில், இண்டியானாபோலிஸ் ஸ்டார் என்னும் செய்தித்தாள் நாப் சில நேரங்களில் விக்கிபீடியாவை ஒரு நாளைக்கு 16 மணிநேரம் திருத்தியதாக அறிவித்தது.
ஜஸ்டின் அந்தோனி நாப் , அவரது நிகழ்நிலை புனைப்பெயரான கோவ்ஃப் என்ற பெயராலும் அறியப்படுகிறார். இவர் ஒரு அமெரிக்க விக்கிபீடியா பயனர் ஆவார், இவர் விக்கிபீடியாவில் ஒரு மில்லியனுக்கும் அதிகமான திருத்தங்களை வழங்கிய முதல் நபர் ஆவார். மார்ச் 2020 நிலவரப்படி, நாப் ஆங்கில விக்கிபீடியாவில் 2 மில்லியனுக்கும் அதிகமான திருத்தங்களைச் செய்துள்ளார். ஏப்ரல் 18, 2012 முதல் நவம்பர் 1, 2015 வரையான காலகட்டத்தில் எல்லா நேரத்திலும் மிகவும் செயல்திறமுள்ள விக்கிபீடியா பங்களிப்பாளர்களில் அவர் முதலிடத்தைப் பிடித்தார். 2015 க்குப் பிறகு ஸ்டீவன் புரூட் நாப்பை முந்தினார்.